नोकिया ब्रांड की एक्स सीरीज का अगल स्मार्टफोन 11 जुलाई यानि कल लॉन्च किया जाएगा। नोकिया के एक्स सीरीज के इस अगले स्मार्टफोन का नाम नोकिया X5 और नोकिया 5.1 Plus होगा। इस स्मार्टफोन के बारे में कुछ जानकारी नोकिया कंपनी की स्मार्टफोन बनाने वाली कंपनी एचएमडी ग्लोबल ने पहले ही दे दी है। अब एक आधिकारिक प्रेस रेंडर की ताजा रिपोर्ट में नोकिया के इस फोन की झलक देखने को मिली है। पिक्चर्स को देखने पर यह स्मार्टफोन काफी हद तक Nokia X6 जैसा ही दिख रहा है। नोकिया एक्स 6 हाल ही में लॉन्च किया गया था। तस्वीरों को देखने से लगता है कि इस फोन का डिस्प्ले नॉच काफी बड़ा और बेजल थोड़े ज्यादा मोटे हो सकते हैं।